**Tartalomjegyzék**

**a Zalakaros Város Önkormányzata Képviselőtestületének 2020. december 03-án
hozott határozatokról**

Hat. száma Tartalom

238/2020 „Villamos energia beszerzése 2020” közbeszerzési ajánlatok értékelése

239/2020 A „Zalakaros gyógyhely komplex turisztikai fejlesztése” című, GINOP-
 7.1.9-17-2017- 00004 azonosító számú projekt keretében megvalósuló
 ikerborházak beszerzéséhez kapcsolódó közbeszerzésre vonatkozó
 döntések

**Zalakaros Város Önkormányzata Képviselőtestületének 238/2020. (XII.03.) számú határozata:**

Magyarország Kormánya által a 478/2020. (XI.3.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1. a közbeszerzési eljárást eredményessé nyilvánítom.
2. az ELMŰ-ÉMÁSZ Energiakereskedő Kft. (1132 Budapest, Váci út 72-74.), valamint az E.ON Energiakereskedelmi Kft. (1134 Budapest, Váci út 17.) és az NKM Energia Zrt. (1081 Budapest, II. János Pál pápa tér 20.) ajánlattevők ajánlatát érvényessé nyilvánítom.
3. határozok az eljárás nyerteseként az E.ON Energiakereskedelmi Kft. (1134 Budapest, Váci út 17.) ajánlattevő kihirdetéséről és vele a szerződést nettó 18,76 Ft/kWh ajánlati árral, az ajánlati felhívás mellékletét képező szerződéstervezet alapján megkötéséről.
4. A szolgáltatás költségét az önkormányzat a 2021-2022. évi költségvetésből biztosítja.

Határidő: azonnal

Felelős: Novák Ferenc polgármester

Operatív felelős: Dr. Szentgyörgyvölgyi Eszter jogi referens
 Kardkovács és Társai Ügyvédi Iroda- összegzés elkészítése

Novák Ferenc
polgármester

**Zalakaros Város Önkormányzata Képviselőtestületének 239/2020. (XII.03.) számú határozata:**

Magyarország Kormánya által a 478/2020. (XI.3.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1. jóváhagyom a Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által lefolytatni kívánt, GINOP-7.1.9-17-2017-00004 azonosítószámú „Zalakaros gyógyhely komplex turisztikai fejlesztése” című projekt keretében „Ikerborházak beszerzése” tárgyú, Kbt. 112. § (1) bekezdés b) pontja szerinti, hirdetménnyel induló nyílt közbeszerzési eljárás ajánlattételi felhívását és a közbeszerzési dokumentumot.
2. felkérem a közbeszerzési szakértőt, hogy regisztrálja a közbeszerzési eljárást az Elektronikus Közbeszerzési Rendszerben és indítsa meg a közbeszerzési eljárást.
3. határozatomban rögzítem, hogy a „Zalakaros gyógyhely komplex turisztikai fejlesztése” tárgyú projekt Ikerborházak beszerzése érdekében az Önkormányzat közbeszerzési eljárást folytat le. A GINOP-7.1.9-17-2017-00004 azonosító számú pályázathoz kapcsolódó ikerborházak beszerzésére vonatkozóan 13 074 000 Ft. a 2020. évi költségvetésben céltartalékként rendelkezésre áll.

Határidő: 2020. december 15.

Felelős: Novák Ferenc polgármester

Operatív felelős: Hohl-Szabó Edina projektmenedzser

 Novák Ferenc
 polgármester